Държавен вестник, бр. 57, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  57
(2) За получаване на удостоверение за износ 
на продукти, свързани с отбраната, заявителят 
представя в Министерството на икономиката, 
енергетиката и туризма следните документи:
1. попълнено удостоверение по образец в 
4 екземпляра;
2. оригинал на сертификат за краен потре­
бител или международен сертификат за внос, 
издаден от компетентен орган на страната 
на крайния потребител; документът трябва 
да включва страните по сделката, описание, 
количество и крайна употреба на продуктите, 
свързани с отбраната;
3. копие на документ, потвърждаващ отноше­
нията с чуждестранния контрагент (договор или 
поръчка), както и на документ, удостоверяващ 
участието в сделката на други лица, различ­
ни от чуждестранния вносител и/или краен 
потребител; документът трябва да включва 
страните по сделката, описание и количество 
на стоката, условия на доставка, стойност, срок 
за изпълнение;
4. копия на документи, удостоверяващи 
произхода, техническите характеристики и 
функционалното предназначение на продуктите, 
свързани с отбраната.
(3) В случай че съгласно националното 
законодателство на държавата, за която ще се 
изнасят продуктите, свързани с отбраната, не 
се издава документът по ал. 2, т. 2, заявителят 
представя в Министерството на икономиката, 
енергетиката и туризма писмена декларация 
от вносителя или крайния потребител в по­
твърждение на това обстоятелство, включваща 
реквизитите по ал. 2, т. 2.
(4) В случай на износ на продукти, свър­
зани с отбраната, които не са предмет на 
търговска сделка, вместо документа по ал. 2, 
т. 3 заявителят представя в Министерството на 
икономиката, енергетиката и туризма писмена 
декларация от вносителя или крайния потре­
бител в потвърждение на това обстоятелство. 
Чл. 20. (1) Регистриране на внос на проду­
кти, свързани с отбраната, на лицата по чл. 5, 
т. 2 от закона се извършва от министъра на 
икономиката, енергетиката и туризма или от 
оправомощени от него длъжностни лица.
(2) За получаване на удостоверение за внос 
на продукти, свързани с отбраната, заявителят 
представя в Министерството на икономиката, 
енергетиката и туризма следните документи:
1. попълнено удостоверение по образец в 
4 екземпляра;
2. копие на документ, потвърждаващ вън­
шнотърговските отношения (договор, факту­
ра, проформа фактура), както и на документ, 
удостоверяващ участието в сделката на други 
лица, различни от чуждестранния износител; 
документът трябва да включва страните по 
сделката, описание и количество на стоката, 
условия на доставка;
3. копия на документи, удостоверяващи 
произхода, придобиването, техническите харак­
теристики и функционалното предназначение 
на продуктите, свързани с отбраната;
4. писмена декларация по образец от крайния 
потребител, че:
а) внесените продукти, свързани с отбраната, 
няма да бъдат реекспортирани или трансфери­
рани без разрешението на междуведомствената 
комисия и ще бъдат използвани при спазване 
на действащото българско законодателство;
б) крайният потребител се задължава пис­
мено да информира в срок до 30 дни между­
ведомствената комисия след всяка последваща 
промяна на крайния потребител на продукти­
те, свързани с отбраната, на територията на 
Република България; всеки последващ краен 
потребител представя декларация по т. 4.
Чл. 21. (1) Регистриране на трансфер на 
продукти, свързани с отбраната, от територията 
на Република България на лицата по чл. 5, т. 1 
от закона, притежаващи удостоверение за регис­
трация за трансфер, се извършва от министъра 
на икономиката, енергетиката и туризма или 
от оправомощени от него длъжностни лица. 
(2) За получаване на удостоверение за транс­
фер на продуктите, свързани с отбраната, от 
територията на Република България съгласно 
чл. 6, ал. 4 и 5 от закона заявителят представя в 
Министерството на икономиката, енергетиката 
и туризма следните документи:
1. попълнено удостоверение по образец в 
4 екземпляра;
2. оригинал на документ от крайния потре­
бител, удостоверяващ обстоятелствата по чл. 6, 
ал. 4 от закона; документът трябва да включва 
страните по сделката, описание и количество 
на стоката;
3. копия на документи, удостоверяващи 
произхода, придобиването, техническите харак­
теристики и функционалното предназначение 
на продуктите, свързани с отбраната;
4. документ за платена държавна такса.
Чл. 22. (1) Регистриране на трансфер на 
продукти, свързани с отбраната, от територията 
на Република България на лицата по чл. 5, 
т. 2 от закона се извършва от министъра на 
икономиката, енергетиката и туризма или от 
оправомощени от него длъжностни лица. 
(2) За получаване на удостоверение за 
трансфер на продукти, свързани с отбраната, от 
територията на Република България заявителят 
представя в Министерството на икономиката, 
енергетиката и туризма следните документи:
1. попълнено удостоверение по образец в 
4 екземпляра;
2. оригинал на сертификат за краен потре­
бител или международен сертификат за внос, 
издаден от компетентен орган на страната на 
крайния потребител, или декларация от край­
ния потребител; документът трябва да включва